
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2356 

20 Σεπτεμβρίου 2013 


ΑΠΟΦΑΣΕΙ Σ 

Αριθμ. οίκ. 170163 

Πρότυπες Περιβαλλοντικές Δεσμεύσεις για έργα και 
δραστηριότητες της κατηγορίας Β της ομάδας 12: 
«Ειδικά έργα και δραστηριότητες» και είδος έργου με 
α/α 17 Αλυκές, του παραρτήματος XII της υπουργικής 
απόφασης 1958/2012 (Β' 21), όπως εκάστοτε ισχύει. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Το ν. 4014/19.9.2011 (ΦΕΚ 209/Α/21.9.2011) «Περιβαλλο¬ 
ντική αδειοδότηση έργων και δραστηριοτήτων, ρύθμιση 
αυθαιρέτων σε συνάρτηση με δημιουργία περιβαλλο¬ 
ντικού ισοζυγίου και άλλες διατάξεις αρμοδιότητας 
Υπουργείου Περιβάλλοντος, Ενέργειας και Κλιματικής 
Αλλαγής», όπως έχει τροποποιηθεί και ισχύει. 

2. Το ν. 2971/19.12.2001 (ΦΕΚ 285/Α/19.12.2001) «Αιγιαλός, 
παραλία και άλλες διατάξεις». 

3. Το ν. 3028/28.6.02 (ΦΕΚ 153/Α/28.6.02) «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς». 

4. Το ν. 3199/5.12.03 (ΦΕΚ 280/Α/9.12.03) «Προστασία 
και διαχείριση των υδάτων - Εναρμόνιση με την Οδη¬ 
γία 2000/60/ΕΚ του Ευρωπαϊκού Κοινοβουλίου και του 
Συμβουλίου της 23ης Οκτωβρίου 2000». 

5. Το ν. 3852/10 (ΦΕΚ 87/Α/7.6.10) «Νέα αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

6. Το ν. 3937/28.3.11 (ΦΕΚ 60/Α/31.3.11) «Διατήρηση της 
βιοποικιλότητας και άλλες διατάξεις». 

7. Το ν. 4042/2012 (ΦΕΚ 24 Α') «Ποινική προστασία του 
περιβάλλοντος - Εναρμόνιση με την Οδηγία 2008/99/ 
ΕΚ - Πλαίσιο παραγωγής και διαχείρισης αποβλήτων - 
Εναρμόνιση με την Οδηγία 2008/98/ΕΚ - Ρύθμιση θε¬ 
μάτων Υπουργείου Περιβάλλοντος, Ενέργειας και Κλι¬ 
ματικής Αλλαγής». 

8. Το ν. 4150/2013 (ΦΕΚ 102 Α') «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις». 

9. Το π.δ. 55/11.3.98 (ΦΕΚ 58/Α/20.3.1998) «Προστασία 
του θαλάσσιου περιβάλλοντος». 

10. Την κοινή υπουργική απόφαση 33318/3028/11.12.98 
(ΦΕΚ 1289 Β/28.12.98) «Καθορισμός μέτρων και διαδικα¬ 


σιών για την διατήρηση των φυσικών οικοτόπων (ενδιαι¬ 
τημάτων), καθώς και της άγριας πανίδας και χλωρίδας», 
όπως αυτή έχει τροποποιηθεί και ισχύει. 

11. Την υπουργική απόφαση 1958/13.1.2012 (ΦΕΚ 
21/Β/13.1.2012) «Κατάταξη δημόσιων και ιδιωτικών έργων 
και δραστηριοτήτων σε κατηγορίες και υποκατηγορίες 
σύμφωνα με το Αρθρο 1 παράγραφος 4 του Ν. 4014/2011 
(Α' 209)», όπως αυτή έχει τροποποιηθεί και ισχύει. 

12. Την υπουργική απόφαση 20741/27.4.2012 (ΦΕΚ 
1565/Β/8.5.2012) «Τροποποίησης της 1958/2012 απόφασης 
του Υπουργού Περιβάλλοντος, Ενέργειας και Κλιματι¬ 
κής Αλλαγής “Κατάταξη δημόσιων και ιδιωτικών έργων 
και δραστηριοτήτων σε κατηγορίες και υποκατηγορίες 
σύμφωνα με το Άρθρο 1 παράγραφος 4 του Ν. 4014/2011 
(Α' 209)” (Β' 21)», η οποία αφορά στην προσθήκη της με 
α/α 17 δραστηριότητας (Αλυκές) στην ομάδα 12: «Ειδικά 
έργα και δραστηριότητες» 

13. Την υπουργική απόφαση 15277/2012 (ΦΕΚ 1077/Β/ 
2012) «Εξειδίκευση διαδικασιών για την ενσωμάτω¬ 
ση στις ΑΕΠΟ της προβλεπόμενης από τις διατάξεις 
της Δασικής Νομοθεσίας έγκρισης επέμβασης, για τα 
έργα και δραστηριότητες κατηγοριών Α και Β της ΥΑ 
1958/2012 (ΦΕΚ Β' 21), σύμφωνα με το άρθρο 12 του 
Ν. 4014/2011». 

14. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Πεδίο Εφαρμογής - Σκοπός 

1. Με την παρούσα απόφαση καθορίζονται οι Πρότυ¬ 
πες Περιβαλλοντικές Δεσμεύσεις (ΠΠΔ), που προβλέπο- 
νται στην παράγραφο 3 του άρθρου 8 του ν. 4014/2011 
(Α' 209) όπως τροποποιήθηκε και ισχύει, καθώς και οι 
αναγκαίες λεπτομέρειες εφαρμογής του εν λόγω άρ¬ 
θρου, για έργα και δραστηριότητες της κατηγορίας Β, 
με α/α 17 «Αλυκές» της 12ης Ομάδας «Ειδικά έργα και 
δραστηριότητες» του παραρτήματος XII της υπουργι¬ 
κής απόφασης 1958/2012 (Β' 21), όπως τροποποιήθηκε 
και ισχύει. 

2. Για άλλα έργα και δραστηριότητες της κατηγορίας 
Β της υπουργικής απόφασης 1958/2012, όπως τροπο¬ 
ποιήθηκε και ισχύει, που τυχόν απαιτούνται για την 
κατασκευή ή/ και τη λειτουργία των έργων και δρα¬ 
στηριοτήτων της παραγράφου 1 του παρόντος άρθρου, 








33610 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


εφαρμόζονται οι διατάξεις του άρθρου 8 του ν. 4014/2011 
και μέχρι την έκδοση των αντίστοιχων σχετικών απο¬ 
φάσεων της παραγράφου 3 του εν λόγω άρθρου, εφαρ¬ 
μόζονται οι διατάξεις της παραγράφου 3 του άρθρου 
30 του ίδιου νόμου. 

3. Σκοπός της παρούσας είναι η προστασία του φυ¬ 
σικού και ανθρωπογενούς περιβάλλοντος με τον προσ¬ 
διορισμό όλων των αναγκαίων μέτρων και περιορισμών 
που πρέπει να εφαρμόζονται κατά την κατασκευή και 
λειτουργία των έργων και δραστηριοτήτων της παρα¬ 
γράφου 1 του παρόντος άρθρου. 

Αρθρο 2 

Αρμόδια Υπηρεσία 

1. Αρμόδια υπηρεσία για την υπαγωγή σε ΠΠΔ των 
έργων και δραστηριοτήτων της παραγράφου 1 του άρ¬ 
θρου 1 της παρούσας είναι η Διεύθυνση Περιβάλλοντος 
και Χωρικού Σχεδιασμού (ΔΙ.ΠΕ.ΧΩ.Σ.) της οικείας Πε¬ 
ριφέρειας. 

2. Η ως άνω αρμοδιότητα υπαγωγής σε ΠΠΔ αφορά 
τόσο σε νέα έργα και δραστηριότητες όσο και σε υφι- 
στάμενα/νες που εκσυγχρονίζονται, τροποποιούνται ή 
βελτιώνονται ή των οποίων η άδεια ανανεώνεται, επα¬ 
νεκδίδεται ή εκδίδεται για πρώτη φορά. 

Αρθρο 3 

Διαδικασία υπαγωγής σε ΠΠΔ 

1. Ο φορέας του έργου ή της δραστηριότητας ή ο 
εξουσιοδοτημένος από αυτόν μελετητής υποβάλει στην 
κατά το άρθρο 2 αρμόδια υπηρεσία, συμπληρωμένη και 
υπογεγραμμένη δήλωση υπαγωγής του έργου σε ΠΠΔ. 

Το περιεχόμενο της δήλωσης αυτής ορίζεται στο Πα¬ 
ράρτημα Α της παρούσας απόφασης. Η δήλωση συνο¬ 
δεύεται από την τεκμηρίωση που ορίζεται στο άρθρο 
4 της παρούσας απόφασης. 

2. Μετά την εξέταση των υποβληθέντων στοιχείων και 
εφόσον δεν συντρέχουν λόγοι εφαρμογής των οριζό¬ 
μενων στις παραγράφους 6 ή 7 του παρόντος άρθρου, 
πραγματοποιείται η αυτοδίκαιη υπαγωγή του έργου ή 
της δραστηριότητας σε ΠΠΔ, ως εξής: 

Εκδίδεται απόφαση του Περιφερειάρχη για την υπα¬ 
γωγή σε ΠΠΔ και την έκδοση των πρόσθετων όρων 
της παρ. 3 του άρθρου 10 του ν. 4014/2011, εάν από τη 
διαδικασία Ειδικής Οικολογικής Αξιολόγησης προκόψει 
ότι απαιτούνται τέτοιοι όροι. Για την απόφαση αυτή, 
χρησιμοποιείται ως βάση το υπόδειγμα του Παραρτή¬ 
ματος Β. 

3. Για τα έργα και τις δραστηριότητες του πεδίου 
εφαρμογής της παρούσας, η υπαγωγή του έργου σε 
ΠΠΔ εκδίδεται εντός 30 εργάσιμων ημερών από την 
υποβολή της δήλωσης υπαγωγής και της απαραίτητης 
τεκμηρίωσής της. 

4. Για τα έργα και τις δραστηριότητες του πεδίου 
εφαρμογής της παρούσας, η υποβολή της δήλωσης 
υπαγωγής σε ΠΠΔ και της κατά το άρθρο 4 απαιτού- 
μενης τεκμηρίωσης, πραγματοποιείται εγκαίρως ώστε η 
σχετική διαδικασία υπαγωγής σε ΠΠΔ να ολοκληρωθεί 
τουλάχιστον 30 μέρες πριν την έναρξη οποιοσδήποτε 
εργασίας κατασκευής. 

5. Σε περίπτωση έργων ή δραστηριοτήτων που χωρο- 
θετούνται εντός περιοχών που εμπίπτουν στις διατάξεις 
της δασικής νομοθεσίας, η υπαγωγή σε ΠΠΔ αποτελεί 
και έγκριση επέμβασης σύμφωνα με την παράγραφο 1 


του άρθρου 12 του ν. 4014/2011 (Α'209) όπως εκάστοτε 
ισχύει. 

6. Σε περιπτώσεις που η δήλωση υπαγωγής σε ΠΠΔ 
δεν είναι συμπληρωμένη σε όλα τα απαιτούμενα πεδία 
ή όταν δεν έχουν προσκομιστεί όλα τα απαιτούμενα 
κατά το άρθρο 4 της παρούσας στοιχεία τεκμηρίω¬ 
σης, η αρμόδια υπηρεσία του άρθρου 2 της παρούσας 
εντός 10 εργάσιμων ημερών επιστρέφει το φάκελο με 
έγγραφό της, στο οποίο υποδεικνύει τα απαιτούμενα 
προς συμπλήρωση πεδία ή στοιχεία. 

7. Εάν από τα στοιχεία που απαιτούνται για τη χο¬ 
ρήγηση της κατά περίπτωση άδειας ή τα στοιχεία της 
δήλωσης υπαγωγής, προκύπτει είτε ότι το συγκεκριμένο 
έργο δεν είναι συμβατό με τις απαιτήσεις της περιβαλ¬ 
λοντικής νομοθεσίας ή με τα στοιχεία περιβαλλοντικής 
ευαισθησίας της περιοχής (π.χ. σε περίπτωση αρνητικού 
πορίσματος της Ειδικής Οικολογικής Αξιολόγησης), ή 
εάν διαπιστωθεί ασυμβατότητα με τις θεσμοθετημένες 
χρήσεις γης, ή ότι το έργο δεν εμπίπτει στο πεδίο εφαρ¬ 
μογής της παρούσας απόφασης, η υπηρεσία του άρθρου 
2 της παρούσας εντός 30 εργάσιμων ημερών ενημερώνει 
εγγράφως το φορέα του έργου ή της δραστηριότητας 
και δεν προβαίνει σε υπαγωγή του έργου σε ΠΠΔ. 

8. Γ ια έργο ή δραστηριότητα του πεδίου εφαρμογής 
της παρούσας το οποίο δεν έχει υπαχθεί σε ΠΠΔ κατ’ 
εφαρμογή της παραγράφου 7 του παρόντος άρθρου, 
δεν είναι επιτρεπτή η έκδοση οποιαδήποτε άλλης με- 
τέπειτα άδειας. 

9. Η κατά τα ανωτέρω δήλωση υπαγωγής επέχει θέση 
υπεύθυνης δήλωσης του φορέα του έργου ή του μελε¬ 
τητή κατά το ν. 1599/1986 (Α' 75), όπως εκάστοτε ισχύει. 
Σε περίπτωση που ο φορέας του έργου ή ο μελετητής 
εν γνώσει του υποβάλει ψευδή ή ανακριβή στοιχεία 
στη δήλωση υπαγωγής υπόκειται στις κυρώσεις της 
παραγράφου 6 του άρθρου 22 του ν. 1599/1986 όπως 
εκάστοτε ισχύουν, ενώ εάν έχει εκδοθεί υπαγωγή του 
έργου σε ΠΠΔ καθίσταται αυτοδικαίως άκυρη ως μη 
νόμιμη. Ως εκ τούτου το έργο ή η δραστηριότητα δεν 
είναι πλέον περιβαλλοντικά αδειοδοτημένο και εάν η 
υλοποίηση ή η λειτουργία του έχει ξεκινήσει, επιβάλ¬ 
λονται οι κυρώσεις του άρθρου 28 του ν. 1650/1986 (Α' 
160) όπως εκάστοτε ισχύει. 

Αρθρο 4 

Τεκμηρίωση της δήλωσης υπαγωγής σε ΠΠΔ 

Η δήλωση υπαγωγής του έργου ή της δραστηριότητας 
σε ΠΠΔ συνοδεύεται από την ακόλουθη τεκμηρίωση: 

1. Συνοπτική τεχνική έκθεση του έργου ή της δρα¬ 
στηριότητας και τυχόν συνοδών έργων (προαιρετικά). 

2. Χαρτογραφική απεικόνιση του έργου ή της δραστη¬ 
ριότητας και της περιοχής του, ως εξής: 

2.1. Χάρτης προσανατολισμού στην περιοχή του έργου, 
κατάλληλης διαθέσιμης κλίμακας σε υπόβαθρο ΓΥΣ. 

2.2. Τοπογραφικό διάγραμμα γενικής διάταξης του 
έργου (οριζοντιογραφία, κάτοψη ή διάγραμμα κάλυψης), 
σε κατάλληλη κλίμακα, σε συντεταγμένες των συστη¬ 
μάτων αναφοράς ΕΓΣΑ '87 και \Λ/Θ384. 

2.3. Χάρτης χρήσεων γης της περιοχής του έργου, σε 
κατάλληλη κλίμακα, σύμφωνα με τον θεσμοθετημένο 
χωρικό και περιβαλλοντικό σχεδίασμά, όπως Περιφερει¬ 
ακά Χωροταξικά ή Ρυθμιστικά Σχέδια, Γ.Π.Σ., Σ.Χ.Ο.Ο.Α.Π., 
Ζ.Ο.Ε., κανονιστικές πράξεις προστασίας της φύσης κ.ά., 

από τον οποίο να προκύπτει το επιτρεπτό υλοποίησης 
του έργου. 

3. Γνωμοδότηση της αρμόδιας αρχαιολογικής υπη¬ 
ρεσίας σχετικά με το εάν η περιοχή όπου χωροθετεί- 
ται το έργο ή η δραστηριότητα είναι αρχαιολογικού 
ενδιαφέροντος, με τις εξαιρέσεις που ορίζονται στην 
παράγραφο 4 του άρθρου 2 του ν. 4014/2011 (Α' 209) 
όπως ισχύει, ή σύμφωνη γνώμη εφόσον το έργο ή η 
δραστηριότητα χωροθετείται εν όλω ή εν μέρει εντός 
κηρυγμένου αρχαιολογικού χώρου, ζωνών προστασίας 
Α' και Β' ή πλησίον αρχαίου κατά την έννοια των άρ¬ 
θρων 12,13 και 10 παρ. 3, αντίστοιχα, του ν. 3028/2002 
(Α' 153). Στη γνωμοδότηση είναι δυνατόν να προσδιορί¬ 
ζονται πρόσθετες ειδικές περιβαλλοντικές δεσμεύσεις, 
οι οποίες θα συμπεριληφθούν από την κατά το άρθρο 
2 αρμόδια Υπηρεσία στην απόφαση ή πράξη υπαγωγής. 

Η ανωτέρω γνωμοδότηση δεν απαιτείται σε περίπτωση 
υφιστάμενων εγκαταστάσεων που εκσυγχρονίζονται, τρο¬ 
ποποιούνται χωρίς αλλαγή των ορίων του γηπέδου τους. 

4. Υποβάλλονται επιπλέον: 

4.1. Πράξη χαρακτηρισμού της έκτασης, όπου απαι¬ 
τείται, με βάση τις διατάξεις της δασικής νομοθεσίας. 

4.2. Σε περίπτωση έργων που εγκαθίσταται σε δημό¬ 
σιες δασικές εκτάσεις, βεβαίωση από την Κτηματική 
Υπηρεσία του Δημοσίου καθώς και από την οικεία Δι¬ 
εύθυνση Αγροτικής Ανάπτυξης, σύμφωνα με την πα¬ 
ράγραφο 1 του άρθρου 2 της υπουργικής απόφασης 
15277/2012 (Β' 1077) όπως εκάστοτε ισχύει, για τη μη 
ύπαρξη άλλων διαθέσιμων εκτάσεων σύμφωνα με την 
παράγραφο 3 του άρθρου 45 του ν. 998/1979 (Α' 289), 
όπως εκάστοτε ισχύει. 

4.3. Σε περίπτωση έργων που υλοποιούνται σε εκτά¬ 
σεις που διέπονται από τις διατάξεις της δασικής νο¬ 
μοθεσίας, γνωμοδότηση του οικείου Δασαρχείου για τα 
σχετικά θέματα αρμοδιότητας του, με τυχόν απαιτού- 
μενα για δασικούς λόγους πρόσθετα περιβαλλοντικά 
μέτρα, όρους και περιορισμούς, τα οποία θα συμπεριλη- 
φθούν από την κατά το άρθρο 2 υπηρεσία στην απόφα¬ 
ση ή πράξη υπαγωγής. Η γνωμοδότηση αυτή ζητείται με 
βάση το υπόδειγμα του Παραρτήματος Γ και εκδίδεται 
με βάση το υπόδειγμα του Παραρτήματος Δ. 

Οι ανωτέρω πράξεις, βεβαιώσεις, γνωμοδοτήσεις δεν 
απαιτούνται σε περίπτωση υφιστάμενων εγκαταστά¬ 
σεων που εκσυγχρονίζονται, τροποποιούνται χωρίς 
αλλαγή των ορίων του γηπέδου τους. 

5. Ειδική Οικολογική Αξιολόγηση, με περιεχόμενο σύμ¬ 
φωνο με τις παραγράφους 8 και 10 του άρθρου 11 του 
ν. 4014/2011, στις περιπτώσεις εκείνες που χρειάζεται 
η εφαρμογή της παραγράφου Ι.α του άρθρου 10 του 
ν. 4014/2011 (έργο ή δραστηριότητα εντός περιοχής του 
δικτύου ΝαίυΓα 2000, πλην των περιπτώσεων της παρ. 
6 του ίδιου άρθρου, και οι διατάξεις προστασίας της 
περιοχής δεν περιέχουν σχετικές πρόνοιες για περι¬ 
βαλλοντική αδειοδότηση), ώστε βάσει των άρθρων 2 
και 3 της παρούσας, να εκδοθεί ενιαία απόφαση του 
Περιφερειάρχη για την υπαγωγή σε ΠΠΔ και την έκδοση 
των ενδεχομένως απαιτούμενων πρόσθετων όρων της 
παρ. 3 του άρθρου 10 του Ν. 4014/2011. 

6. Σε περίπτωση έργου ή δραστηριότητας για τα 
οποία εκδόθηκε Απόφαση Έγκρισης Περιβαλλοντικών 
Όρων (ΑΕΠΟ) στο πλαίσιο των διατάξεων που προΐ- 
σχυαν της παρούσας απόφασης, αντίγραφο της ΑΕΠΟ 
αυτής μαζί με τυχόν ανανέωση ή τροποποίησή της. 


Άρθρο 5 

Χρονική διάρκεια ισχύος - 
Τροποποίηση υπαγωγής σε ΠΠΔ 

1. Η υπαγωγή σε ΠΠΔ για τα έργα και δραστηριότητες 
που εμπίπτουν στο πεδίο εφαρμογής της παρούσας 
απόφασης, παραμένει σε ισχύ εφόσον δεν επέρχεται 
μεταβολή στα στοιχεία της δήλωσης υπαγωγής του 
έργου σε ΠΠΔ. 

2. Πριν την υλοποίηση οποιοσδήποτε μεταβολής 
των στοιχείων του έργου ή της δραστηριότητας που 
δηλώθηκαν κατά την υπαγωγή σε ΠΠΔ, ο φορέας του 
έργου ή ο εξουσιοδοτημένος μελετητής του υποβάλει 
στην υπηρεσία του άρθρου 2 της παρούσας απόφα¬ 
σης, τη δήλωση υπαγωγής του παραρτήματος Α και 
τα δικαιολογητικά που ορίζονται στο άρθρο 4, προ- 
κειμένου να εκτιμηθεί αν απαιτείται τροποποίηση της 
υπαγωγής του έργου σε ΠΠΔ. Στην περίπτωση που 
απαιτείται, η υπηρεσία του άρθρου 2 της παρούσας 
απόφασης υπαγάγει εκ νέου το έργο σε ΠΠΔ σύμ¬ 
φωνα με τη διαδικασία του άρθρου 3 της παρούσας, 
άλλως εκδίδει έγγραφο περί μη αναγκαιότητας νέας 
υπαγωγής σε ΠΠΔ. 

Άρθρο 6 

Πρότυπες Περιβαλλοντικές Δεσμεύσεις 

1. Οι Πρότυπες Περιβαλλοντικές Δεσμεύσεις για τα 
έργα του πεδίου εφαρμογής της παρούσας καθορίζο¬ 
νται στο παράρτημα Ε. 

2. Πρόσθετες ή ειδικές περιβαλλοντικές δεσμεύσεις 
που ενσωματώνονται στην απόφαση ή πράξη υπαγωγής 
κατ’ εφαρμογή των παραγράφων 3, 4.3 και 5 του άρθρου 
4 της παρούσας απόφασης, κατισχύουν ως ειδικότερες 
των δεσμεύσεων του σχετικού εκ των ως άνω παραρ¬ 
τημάτων. 

3. Η τήρηση των ΠΠΔ αποτελεί ευθύνη του φορέα 
του έργου ή της δραστηριότητας και είναι υποχρεωτική 
τόσο κατά τη φάση κατασκευής όσο και κατά τη φάση 
λειτουργίας. 

Ο φορέας του έργου ή της δραστηριότητας διατηρεί 
ακέραια την ευθύνη για την τήρηση των ΠΠΔ έστω και 
αν μέρος ή το σύνολο των εργασιών κατασκευής ή λει¬ 
τουργίας πραγματοποιούνται από τρίτους, ανεξαρτήτως 
των τυχόν ευθυνών που φέρουν και οι τελευταίοι για 
κάθε πράξη ή παράλειψη που αντιβαίνει τους όρους της 
παρούσας απόφασης καθώς και της εκάστοτε ισχύου- 
σας περιβαλλοντικής νομοθεσίας. 

Άρθρο 7 

Μεταβατικές διατάξεις 

1. Οι φάκελοι περιβαλλοντικών εκθέσεων, καθώς και 
αντίστοιχοι φάκελοι αιτημάτων για ανανέωση ή τρο¬ 
ποποίηση ΑΕΠΟ που έχουν υποβληθεί πριν την έναρξη 
ισχύος της παρούσας και σύμφωνα με τις μεταβατι¬ 
κές διατάξεις της παραγράφου 3 του άρθρου 30 του 
ν. 4014/2011 (Α' 209) για την περιβαλλοντική αδειοδό- 
τηση έργων και δραστηριοτήτων που εμπίπτουν στο 
πεδίο εφαρμογής της παρούσας απόφασης, ολοκλη¬ 
ρώνονται ως προς την αξιολόγησή τους και εκδίδονται 
αντίστοιχα οι ΑΕΠΟ και οι αποφάσεις ανανέωσης ή 
τροποποίησης ΑΕΠΟ, σύμφωνα με τις προϊσχύουσες 
διατάξεις, εκτός εάν ο φορέας του έργου ή της δρα- 



33612 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στηριότητας ζητήσει την υπαγωγή του στις διατάξεις 
της παρούσας απόφασης. 

2. Έργα και δραστηριότητες που εμπίπτουν στο πε¬ 
δίο εφαρμογής της παρούσας απόφασης και διαθέτουν 
ΑΕΠΟ, υπάγονται σε ΠΠΔ σύμφωνα με τα προβλεπόμε- 
να στην παρούσα απόφαση με δήλωση υπαγωγής σε 
ΠΠΔ που υποβάλλεται τουλάχιστον ένα μήνα πριν τη 
λήξη της ΑΕΠΟ. Σε περιπτώσεις που κατά τη διάρκεια 
ισχύος της ΑΕΠΟ πρόκειται να υλοποιηθούν εργασίες 
επέκτασης, εκσυγχρονισμού ή τροποποίησης του έργου, 
η υπαγωγή σε ΠΠΔ γίνεται σύμφωνα με τις διατάξεις 
του άρθρου 5 της παρούσας απόφασης και ανεξαρτή¬ 
τως του χρόνου λήξης της ΑΕΠΟ. 


Αρθρο 8 
Παραρτήματα 

Προσαρτώνται και αποτελούν αναπόσπαστο τμήμα 
της παρούσας τα παραρτήματα Α, Β, Γ, Δ και Ε. 

ΠΑΡΑΡΤΗΜΑ Α: Δήλωση υπαγωγής σε ΠΠΔ. 

ΠΑΡΑΡΤΗΜΑ Β: Υπόδειγμα απόφασης και πράξης υπα¬ 
γωγής σε ΠΠΔ. 

ΠΑΡΑΡΤΗΜΑ Γ: Αίτηση για έκδοση γνωμοδότησης έρ¬ 
γων και δραστηριοτήτων κατηγορίας Β της υπουργικής 
απόφασης 1958/2012 (Β' 21), όπως ισχύει. 

ΠΑΡΑΡΤΗΜΑ Δ: Έντυπο τυποποιημένης γνωμοδότη¬ 
σης δασικών υπηρεσιών για τη διαδικασία υπαγωγής 
σε ΠΠΔ έργων και δραστηριοτήτων κατηγορίας Β της 
υπουργικής απόφασης 1958/2012 (Β' 21), όπως ισχύει. 

ΠΑΡΑΡΤΗΜΑ Ε: Πρότυπες Περιβαλλοντικές Δεσμεύσεις. 

ΠΑΡΑΡΤΗΜΑ Α 


ΔΗΛΩΣΗ ΥΠΑΓΩΓΗΣ ΣΕ ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) ΕΡΓΩΝ ΚΑΙ 
ΔΡΑΣΤΗΡΙΟΤΗΤΩΝ ΚΑΤΗΓΟΡΙΑΣ Β της υ.α. 1958/2012 (ΦΕΚ Β'21), όπως εκάστοτε ισχύει 


Α. ΓΕΝΙΚΕΣ ΠΛΗΡΟΦΟΡΙΕΣ 


Α.1 


Στοιχεία του έργου ή δραστηριότητας 


Α.1.1 


Γενικά Στοιχεία 


Επωνυμία: 

(αναφέρεται η επωνυμία του έργου ή δραστηριότητας εφόσον υπάρχει) 


Έτος κατασκευής ή πρώτης λειτουργίας: 

(συμπληρώνεται μόνο για υφιστάμενα έργα ή δραστηριότητες) 


Α.1.2 


Διεύθυνση / Θέση 


Οδός: 


Αριθμός: 


Θέση-Περιοχή: 

(π.χ. τοπικό 
τοπωνύμιο) 


Τ.Κ.: 


Δήμος/οι: 


Περιφερειακή/ες 

Ενότητα/ες: 


Περιφέρεια/ες: 


ΕΓΣΑ 87 

\Λ/65 84 

X 

υ 

Φ 

λ 














Συντεταγμένες έργου (χ,γ) 
σε ΕΓΣΑ 87 και \Λ/05 84 

(Για σημειακό ή εκτατικό 
έργο/δραστηριότητα οι 
συντεταγμένες δίδονται 
κεντροβαρικά, ενώ για 
γραμμικό έργο δίδονται οι 
συντεταγμένες της αρχής, 
του τέλους καί της μέσης) 


Α.2 


Στοιχεία του φορέα του έργου ή δραστηριότητας 


Επωνυμία: 


Διεύθυνση έδρας: 

Τηλέφωνο: 


Ε-γπθϊΙ: 

Ρθχ: 

Υπεύθυνος 

επικοινωνίας: 


Α.3 

Σκοπός κατάθεσης Δήλωσης Υπαγωγής σε ΠΓΙΔ 

Α.3.1 

Νέο/α έργο/δραστηριότητα 

□ 

Α.3.2 

Υφιστάμενο/η έργο/δραστηριότητα χωρίς εκσυγχρονισμό ή επέκταση ή 
τροποποίηση 

□ 

Α.3.3 

Εκσυγχρονισμός ή επέκταση ή τροποποίηση υφιστάμενου/ης έργου ή 
δραστηριότητας χωρίς επέκταση έκτασης επέμβασης 

□ 

Α.3.4 

Εκσυγχρονισμός ή επέκταση ή τροποποίηση υφιστάμενου/ης έργου ή 
δραστηριότητας με επέκταση έκτασης επέμβασης 

□ 


Β. ΧΑΡΑΚΤΗΡΙΣΤΙΚΑ ΕΡΓΟΥ 

Β.1 

Κατάταξη έργου ή δραστηριότητας 

Είδος έργου ή δραστηριότητας 

Αλυκές 

□ 

Β.1.1 

Περιοχή του Δικτύου Ναΐυτα 2000: 

Κωδικός 

Όνομα 





Βάσει των παραπάνω κριτηρίων/ μεγεθών και σύμφωνα με την υ.α. 1958/2012 (ΦΕΚ Β' 21/13.01.12) 
όπως ισχύει, το συγκεκριμένο έργο ή δραστηριότητα κατατάσσεται στην Β κατηγορία έργων και 
δραστηριοτήτων της 12 ης ομάδας (α/α 17) 

□ 


Β.2 

Στοιχεία περιοχής του έργου ή δραστηριότητας 

Β.2.1 

Εντός σχεδίων πόλεων ή εντός ορίων οικισμών; 

ΝΑΙ □ 

ΟΧΙ □ 

Εάν ναι, σημειώστε το όνομα της πόλης ή του οικισμού: 







Β.2.2 

Εντός ορίων παραδοσιακού οικισμού; 

ΝΑΙ □ 

ΟΧΙ □ 

Εάν ναι, σημειώστε το όνομα του παραδοσιακού οικισμού 

Β.2.3 

Το έργο πρόκειται να καταλάβει δάσος ή δασική έκταση; 

ΝΑΙ □ 

ΟΧΙ □ 

Β.2.4 

Το έργο πρόκειται να καταλάβει αιγιαλό ή παραλία; 

ΝΑΙ □ 

ΟΧΙ □ 

Β.2.5 

Το έργο χωροθετείται σε περιοχή με συγκεκριμένες δεσμεύσεις χωρικού 
σχεδιασμού (ΓΠΣ, ΣΧΟΑΑΠ, κλπ); 

ΝΑΙ □ 

ΟΧΙ □ 

Εάν ναι, προσδιορίστε:. 

Β.2.6 

Το έργο βρίσκεται σε περιοχή που εμπίπτει στις διατάξεις του ν.3028/2002 
(Α' 153); 

ΝΑΙ □ 

ΟΧΙ □ 

Γ. ΕΠΙΣΥΝΑΠΤΟΜΕΝΑ ΣΤΟΙΧΕΙΑ ΤΕΚΜΗΡΙΩΣΗΣ 


Σημειώνονται τα δικαιολογητικά που επισυνάπτονται, όπου απαιτείται σύμφωνα με το άρθρο 4 
της παρούσας απόφασης: 


Συνοπτική τεχνική έκθεση του έργου ή της δραστηριότητας και τυχόν συνοδών έργων 

□ 

Χάρτης προσανατολισμού στην περιοχή του έργου, κατάλληλης διαθέσιμης κλίμακας σε 
υπόβαθρο ΓΥΣ 

□ 

Τοπογραφικό διάγραμμα γενικής διάταξης του έργου (οριζοντιογραφία, κάτοψη ή 
διάγραμμα κάλυψης), σε κατάλληλη κλίμακα, σε συντεταγμένες ΕΓΣΑ '87 και\Λ/6584. 

□ 

Χάρτης χρήσεων γης της περιοχής του έργου, σε κατάλληλη κλίμακα, σύμφωνα με τον 
θεσμοθετημένο χωρικό και περιβαλλοντικό σχεδίασμά, όπως Περιφερειακά Χωροταξικά 
ή Ρυθμιστικά Σχέδια, Γ.Π.Σ., Σ.Χ.Ο.Ο.Α.Π., Ζ.Ο.Ε., κανονιστικές πράξεις προστασίας της 
φύσης κ.ά., από τον οποίο να προκύπτει το επιτρεπτό υλοποίησης του έργου. 

□ 

Γνωμοδότηση της αρμόδιας αρχαιολογικής υπηρεσίας σχετικά με το εάν η περιοχή όπου 
χωροθετείται το έργο ή η δραστηριότητα είναι αρχαιολογικού ενδιαφέροντος, με τις 
εξαιρέσεις που ορίζονται στην παράγραφο 4 του άρθρου 2 του ν. 4014/2011 (Α' 209) 
όπως ισχύει 

(αν απαιτείται σύμφωνα με τηνπαρ. 3 του άρϋρου 4 της παρούσας) 

□ 

Σύμφωνη γνώμη της αρμόδιας αρχαιολογικής υπηρεσίας εφόσον το έργο ή η 
δραστηριότητα χωροθετείται εν όλω ή εν μέρει εντός κηρυγμένου αρχαιολογικού χώρου, 
ζωνών προστασίας Α' και Β' ή πλησίον αρχαίου κατά την έννοια των άρθρων 12, 13 και 
10 παρ. 3, αντίστοιχα, του ν. 3028/2002 (Α' 153). 

(αν απαιτείται σύμφωνα με τηνπαρ. 3 του άρϋρου 4 της παρούσας) 

□ 

Πράξη χαρακτηρισμού της έκτασης, όπου απαιτείται σύμφωνα με τις διατάξεις της 
δασικής νομοθεσίας 

(αν απαιτείται σύμφωνα με την παρ. 4.1 του άρϋρου 4 της παρούσας) 

□ 

Βεβαίωση από την Κτηματική Υπηρεσία του Δημοσίου για τη μη ύπαρξη άλλων 
διαθέσιμων εκτάσεων σύμφωνα με την παράγραφο 3 του άρθρου 45 του ν. 998/79 (Α' 
289), όπως εκάστοτε ισχύει. 

(αν απαιτείται σύμφωνα με τηνπαρ. 4.2 του άρϋρου 4 της παρούσας) 

□ 

Βεβαίωση από την οικεία Διεύθυνση Αγροτικής Ανάπτυξης για τη μη ύπαρξη άλλων 
διαθέσιμων εκτάσεων σύμφωνα με την παράγραφο 3 του άρθρου 45 του ν. 998/79 (Α' 
289), όπως εκάστοτε ισχύει. 

(αν απαιτείται σύμφωνα με την παρ. 4.2 του άρϋρου 4 της παρούσας) 

□ 

Γνωμοδότηση οικείου Δασαρχείου σε περίπτωση έργων που υλοποιούνται σε εκτάσεις 
που διέπονται από τις διατάξεις της δασικής νομοθεσίας. 

(αν απαιτείται σύμφωνα με τηνπαρ. 4.3 του άρϋρου 4 της παρούσας) 

□ 

Απόφαση Έγκρισης Περιβαλλοντικών όρων (για υφιστάμενα έργα και δραστηριότητες) 


Ειδική Οικολογική Αξιολόγηση 


Άλλο (ηερίγράφτε): 


□ 

Π 


□ 


Ημερομηνία: ... / ... / ... 

Ο φορέας του έργου ή ή Ο μελετητής 

δραστηριότητας 


Υπογραφή & Σφραγίδα 


Υπογραφή & Σφραγίδα 

ΠΑΡΑΡΤΗΜΑ Β 

Υπόδειγμα απόφασης και πράξης υπαγωγής σε ΠΠΔ 


ΕΛΛΗΝΙΚΗ ΔΗΜΟΚΡΑΤΙΑ 


ΠΕΡΙΦΕΡΕΙΑ. ΗΜΕΡΟΜΗΝΙΑ 

ΔΙ.ΠΕ.ΧΩ.Σ. Α.Π. 

Οδός/ αριθμός. 

Πληροφορίες.... ΠΡΟΣ: (Φορέας του έργου με συνημμένα) 

Τηλ: 

Ρθχ: 

θ-ιπθίΐ: 


ΑΠΟΦΑΣΗ 

Θέμα: Υπαγωγή σε Πρότυπες Περιβαλλοντικές Δεσμεύσεις του έργου.στη 

θέση.της Π.Ε.της Περιφέρειας.και έκδοση πρόσθετων όρων 

διασφάλισης της ακεραιότητας προστατευόμενης περιοχής. 

Έχοντας υπόψη: 

1 . 

2 . 

3. 

(Στο σκεπτικό μνημονεύονται οι διατάξεις της σχετικής νομοϋεσίας, η υποβολή της δήλωσης 
υπαγωγής, καϋώς και τα έγγραφα ή οι γνωμοδοτήσεις των Υπηρεσιών που είτε 
συνυποβλήϋηκαν με τη δήλωση είτε λήφϋηκαν υπόψη κατά τη διαδικασία έκδοσης της 
απόφασης, καϋώς και κάϋε άλλο σχετικό στοιχείο) 

Αποφασίζουμε 

την υπαγωγή του έργου . σε Πρότυπες Περιβαλλοντικές Δεσμεύσεις και την 

επιβολή πρόσθετων όρων για τη διασφάλιση της ακεραιότητας της επηρεαζόμενης περιοχής 
του δικτύου ΝεΐυΓθ, ως εξής: 

I. Στοιχεία του έργου 

(συμπληρώνονται τα αντίστοιχα στοιχεία με βάση τα πεδία της δήλωσης υπαγωγής) 
α. Ονομασία του έργου. 

β. Θέση του έργου. (Τοπωνύμιο, Δήμος, Περιφερειακή Ενότητα, Περιφέρεια) 

γ. Φορέας του έργου . 

δ. Υπεύθυνος του έργου. (Ονοματεπώνυμο, στοιχεία επικοινωνίας) 

II. Υπαγωγή σε Πρότυπες Περιβαλλοντικές Δεσμεύσεις 

Το έργο/ δραστηριότητα που αναφέρεται στην παράγραφο I της παρούσας, σύμφωνα με τα 
στοιχεία που δηλώθηκαν υπευθύνως από τον φορέα του/ της, υπάγεται στις Πρότυπες 

Περιβαλλοντικές Δεσμεύσεις που καθορίζονται στην κ.υ.α./2013 (Β' ...) (σημειώνεται ο 

αριθμός και το ΦΕΚ της παρούσας κ.υ.α.) και ειδικότερα στο Παράρτημα Ε αυτής. 

Επιπλέον, τίθενται οι ακόλουθοι πρόσθετοι όροι: (όπου απαιτείται, βάσει γνωμοδοτήσεων 
αρμόδιου Δασαρχείου, Αρχαιολογικής Υπηρεσίας, υφιστάμενης ΑΕΠΟ) 


III. Πρόσθετοι όροι διασφάλισης της ακεραιότητας της περιοχής . 

(σημειώνεται ο κωδικός και η ονομασίας της περιοχής του δικτύου Ναΐυτα 2000) 

Κατ' εφαρμογή της παρ.3 του άρθρου 10 του ν. 4014/2011, όπως ισχύει, και μετά από Ειδική 
Οικολογική Αξιολόγηση, επιβάλλονται στο έργο/ δραστηριότητα που αναφέρεται στην 
παράγραφο I της παρούσας οι ακόλουθοι πρόσθετοι όροι: 


Ο Περιφερειάρχης 
(υπογραφή) 


Συνημμένα 

ΠΑΡΑΡΤΗΜΑ Γ 


ΑΙΤΗΣΗ ΓΙΑ ΕΚΔΟΣΗ ΓΝΩΜΟΔΟΤΗΣΗΣ ΕΡΓΩΝ ΚΑΙ ΔΡΑΣΤΗΡΙΟΤΗΤΩΝ ΚΑΤΗΓΟΡΙΑΣ Β της Κ.Υ.Α. 

1958/2012 (ΦΕΚ 21 Β'), όπως ισχύει 


ΠΡΟΣ: 

(συμπληρώνεται όνομα υπηρεσίας) 


ΑΡΙΘΜ. ΠΡΩΤΟΚΟΛΛΟΥ: 


ΗΜΕΡΟΜΗΝΙΑ: 


(συμπληρώνεται από την Υπηρεσία) 


1. Στοιχεία Αιτούντος (φυσικό πρόσωπο) 


Ο - Η Όνομα: 


Επώνυμο: 


Όνομα Πάτερα: 


Επώνυμο Πατέρα: 


Όνομα Μητέρας: 


Επώνυμο 

Μητέρας: 


Αρ. Δελτ. 
Ταυτότητας: 


Α.Φ.Μ. 


Ημερομηνία 

γέννησης: 


Τόπος Γέννησης: 


Τόπος Κατοικίας: 


Οδός: 


Αριθ: 


Τ.Κ. 


Τηλ: 


Ρθχ: 


θ-ιτίθίΙ: 


2. Στοιχεία Αιτούντος (νομικά πρόσωπα ή ενώσεις προσώπων) 


Α.Φ.Μ: 


Επωνυμία: 


Αρ. 

Καταστατικού: 


Ημ. Επικυρ. 
Καταστατικού: 


Έδρα/Οδός: 


Αριθμ: 


Τ.Κ: 


Δήμος/οι: 


Περιφερειακή/ες 

Ενότητα/ες: 


Περιφέρεια/ες: 


Τηλ: 



Ρεχ: 


θ-ιηθίΙ: 


Υπεύθυνος 

Επικοινωνίας: 


3. Θέση και διοικητική υπαγωγή έργου/ δραστηριότητας 


Συντεταγμένες έργου (χ,γ) 
σε ΕΓΣΑ 87 και \Λ/05 84 

(Για σημειακό ή εκτατικό 
έργο/δραστηριότητα οι 
συντεταγμένες δίδονται 
κεντροβαρικά, ενώ για 
γραμμικό έργο δίδονται οι 
συντεταγμένες της αρχής, 
του τέλους και της μέσης) 


ΕΓΣΑ 87 

\Λ/65 84 

X 

Υ 

X 

Υ 














Περιφέρεια/ες: 

Περιφερειακή/ες 

Ενότητα/ες: 


Δήμος/οι: 



Δηλώνω υπεύθυνα ότι το έργο/ δραστηριότητα του σημείου 3 του παρόντος κατατάσσεται 
στην κατηγορία Β της υ.α. 1958/2012 (Β' 21), όπως ισχύει, και συγκεκριμένα στην ομάδα 12 με 
α/α 17. Ως εκ τούτου δύναται να υπαχθεί στις Πρότυπες Περιβαλλοντικές Δεσμεύσεις που 

καθορίζονται στην υ.α.(ΦΕΚ.). (σημειώνεται ο αριθμός και το ΦΕΚ της παρούσας 

ΚΥΑ). 

Με το παρόν έντυπο ζητώ την προβλεπόμενη από την προαναφερθείσα υ.α. γνωμοδότηση της 
Υπηρεσίας σας, υποβάλλοντας συνημμένα τα απαραίτητα δικαιολογητικά. 

Παρακαλώ για τις δικές σας ενέργειες. 


Ημερομηνία 


Ο/Η αιτών/ούσα 


ΕΠΙΣΥΝΑΠΤΟΜΕΝΑ ΣΤΟΙΧΕΙΑ ΤΕΚΜΗΡΙΩΣΗΣ 


Σημειώνονται τα δικαιολογητικά που επισυνάπτονται, όπου απαιτείται σύμφωνα με το άρθρο 4 
της παρούσας απόφασης: 


Συνοπτική τεχνική έκθεση του έργου ή της δραστηριότητας και τυχόν συνοδών έργων 
ή αντίγραφο των μερών Α και Β του Παραρτήματος Α της παρούσας απόφασης. 

□ 

Χάρτης προσανατολισμού στην περιοχή του έργου, κατάλληλης κλίμακας σε 
υπόβαθρο ΓΥΣ 

□ 

Τοπογραφικό διάγραμμα γενικής διάταξης του έργου (οριζοντιογραφία, κάτοψη ή 
διάγραμμα κάλυψης), σε κατάλληλη κλίμακα, σε συντεταγμένες ΕΓΣΑ '87 και \Λ/<3584. 

□ 

Φωτογραφική τεκμηρίωση 

□ 

ΠΑΡΑΡΤΗΜΑ Δ 


ΕΝΤΥΠΟ ΤΥΠΟΠΟΙΗΜΕΝΗΣ ΓΝΩΜΟΔΟΤΗΣΗΣ ΔΑΣΙΚΩΝ ΥΠΗΡΕΣΙΩΝ ΓΙΑ ΤΗ ΔΙΑΔΙΚΑΣΙΑ 

ΥΠΑΓΩΓΗΣ ΣΕ ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ ΕΡΓΩΝ ΚΑΙ ΔΡΑΣΤΗΡΙΟΤΗΤΩΝ 

ΚΑΤΗΓΟΡΙΑΣ Β της Κ.Υ.Α. 1958/2012 (ΦΕΚ 21 Β'), όπως ισχύει 

Ημερομηνία: 

Αρ. Πρωτοκόλλου: 

1. Στοιχεία Γνωμοδοτούσας Υπηρεσίας 

Όνομα 

Υπηρεσίας: 


Ταχ. 

Διεύθυνση: 


Τ.Κ. 


Πληροφορίες 


Τηλ: 

Ρεχ: Ε-ΓΤΊθίΙ: 


2. Τίτλος'Εργου ή Δραστηριότητας 



3. Θεσμικό πλαίσιο που διέπειτο πεδίο γνωμοδότησης 

Α/Α 

Στοιχείο θεσμικού 
πλαισίου (ΦΕΚ) 

Τίτλος στοιχείου θεσμικού πλαισίου 













4. Επιτόπια αναγνώριση περιοχής έργου ή δραστηριότητας 

Για τις ανάγκες της παρούσας γνωμοδότησης έλαβε χώρα αυτοψία στην 
περιοχή του έργου ή δραστηριότητας 

ΝΑΙ 

□ 

ΟΧΙ 

□ 

5. Στοιχεία Γνωμοδότησης 


Στο πλαίσιο των αρμοδιοτήτων της, η Υπηρεσία μας γνωμοδοτεί: 

(συμπληρώνεται η κατάλληλη από τις ακόλουϋες επιλογές) 

Γ | θετικά για την υλοποίηση του έργου/ δραστηριότητας 

με τις ακόλουθες πρόσθετες περιβαλλοντικές δεσμεύσεις: 


(διατυπώνονται οι πρόσθετες περιβαλλοντικές δεσμεύσεις) 


I | αρνητικά για την υλοποίηση του έργου/ δραστηριότητας 
για τους ακόλουθους λόγους: 


(διατυπώνονται οι λόγοι αρνητικής γνωμοδότησης) 


Υπογραφή 

ΠΑΡΑΡΤΗΜΑ Ε 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) 

Α. ΓΕΝΙΚΕΣ ΔΕΣΜΕΥΣΕΙΣ 

Α.1 Το έργο ή η δραστηριότητα δεν θα πρέπει να έρχεται σε αντίθεση με τυχόν ειδικούς 
περιορισμούς, που έχουν τεθεί στην περιοχή εγκατάστασης ή με ειδικές διατάξεις που 
ενδεχομένως θέτουν όρους ή/ και περιορισμούς ως προς την κατασκευή ή/ και την 
λειτουργία του. 

Α.2 Σε περίπτωση που η δραστηριότητα εγκαθίσταται εντός εκτάσεων που εμπίπτουν στις 
διατάξεις της κείμενης δασικής νομοθεσίας, θα πρέπει: 

α) η υλοποίηση του έργου να γίνεται με τέτοιο τρόπο ώστε να εξασφαλίζεται η 
μικρότερη δυνατή επέμβαση σε δασική έκταση, 

β) να λαμβάνονται από τον φορέα λειτουργίας όλα τα απαραίτητα μέτρα 
πυροπροστασίας (πρόληψη, κατάσβεση, αντικεραυνική προστασία) για την περίπτωση 
πυρκαγιάς και για την ελαχιστοποίηση του κινδύνου μετάδοσής της σε παρακείμενες 
περιοχές (δημιουργία αντιπυρικής ζώνης) και 

γ) ο τρόπος οργάνωσης της αντιπυρικής προστασίας να ελεγχθεί και να εγκριθεί από 
την αρμόδια Πυροσβεστική Υπηρεσία. 

Α.3 Να τηρούνται οι διατάξεις του ν. 2971/2001 «Αιγιαλός, παραλία και άλλες διατάξεις» 
(ΦΕΚ Α' 285) όπως εκάστοτε ισχύει. 

Α.4 Να τηρούνται οι διατάξεις του ν.3028/2002 «Για την προστασία των αρχαιοτήτων και εν 
γένειτης πολιτιστικής κληρονομιάς» όπως εκάστοτε ισχύει. 

Α.5 Να ληφθούν όλα τα απαραίτητα μέτρα προς αποφυγή ρύπανσης της θάλασσας κατά τις 
φάσεις κατασκευής και λειτουργίας, καθώς και τυχόν πρόσθετα που θα υποδειχθούν 
από την οικεία Λιμενική Αρχή, σύμφωνα με τους ν.743/77 (ΦΕΚ Α'319), ν.1269/82 (ΦΕΚ 
Α'89), ν.2252/94 (ΦΕΚ ΑΊ92) όπως εκάστοτε ισχύουν. 

Α.6 Σε περίπτωση που το έργο ή η δραστηριότητα εγκαθίσταται σε περιοχή όμορη σε 
παράκτιο χώρο, στη φάση κατασκευής και λειτουργίας της θα πρέπει: 

α) Να υπάρχει συμμόρφωση με τις διατάξεις του Ν. 743/1977 (Α' 319), όπως 
κωδικοποιήθηκε με το Π.Δ. 55/1998 «Προστασία του θαλάσσιου περιβάλλοντος» (Α' 58). 
και λήψη όλων των απαραίτητων μέτρων, καθώς και τυχόν πρόσθετων που θα 
υποδειχθούν από την αρμόδια Λιμενική Αρχή, για την αποφυγή ρύπανσης της θάλασσας. 

β) Να τηρούνται οι διατάξεις που επιβάλλουν τη συλλογή και νόμιμη διάθεση όλων των 
πετρελαιοειδών, λιπαντελαίων, λυμάτων, απορριμμάτων και κάθε είδους ρυπογόνων 
ουσιών. 

γ) Στις περιβαλλοντικά ευαίσθητες θαλάσσιες και παράκτιες περιοχές, σύμφωνα με το 
Π.Δ. 11/2002 «Εθνικό Σχέδιο Έκτακτης Ανάγκης για την αντιμετώπιση της ρύπανσης από 
πετρέλαιο και άλλες επιβλαβείς ουσίες» (Α' 6), που εκδόθηκε κατ' εξουσιοδότηση του Ν. 
2252/1994 (Α' 192), πρέπει να διατίθεται ικανό έκταμα φράγματος και επαρκής 

ποσότητα απορροφητικών υλικών για την προστασία τους, σε περίπτωση εκδήλωσης 
περιστατικού ρύπανσης της θάλασσας από πετρέλαιο στην ευρύτερη περιοχή. 

δ) Να υπάρχει συμμόρφωση με τις διατάξεις του Ν. 2252/1994 «Κύρωση Διεθνούς 
Σύμβασης για την ετοιμότητα, συνεργασία και αντιμετώπιση της ρύπανσης της θάλασσας 
από πετρέλαιο, 1990 και άλλες διατάξεις» (Α' 192) για την ύπαρξη εγκεκριμένου και 
συμβατού με το Τοπικό Σχέδιο της Λιμενικής Αρχής «Σχεδίου Έκτακτης Ανάγκης» 
(ΈΟΝΤΙΝΟΕΝΈΥ ΡΕΑΝ), που θα εφαρμόζεται κατά την αντιμετώπιση περιστατικών 
ρύπανσης της θάλασσας. 

Β. ΦΑΣΗ ΚΑΤΑΣΚΕΥΗΣ 

Β.1 Τα αδρανή υλικά που θα απαιτηθούν για την κατασκευή του έργου να εξασφαλίζονται 
από νομίμως λειτουργούσες εγκαταστάσεις παραγωγής αδρανών υλικών. Τα αναχώματα 
στις θερμάστρες να έχουν χαμηλό ύψος και να προέρχονται κατά το δυνατόν από υλικό 
της περιοχής. 

Β.2 Να διασφαλίζεται ο κοινόχρηστος χαρακτήρας των ζωνών αιγιαλού-παραλίας. 

Β.3 Να ληφθούν όλα τα απαραίτητα μέτρα (σήμανση, περίφραξη κλπ.) για την αποφυγή 
ατυχημάτων, για την προστασία των κατοίκων και των εργαζομένων από τους κινδύνους 
που τυχόν θα δημιουργηθούν κατά την κατασκευή του έργου. 

Β.4 Η αποψίλωση τυχόν υφιστάμενης βλάστησης, να περιοριστεί στον ελάχιστο απαιτούμενο 
βαθμό και αποκλειστικά για τις ανάγκες κατασκευής του έργου. 

Β.5 Για τις υγειονομικές ανάγκες του προσωπικού του εργοταξίου να τοποθετηθούν χημικές 
τουαλέτες. 

Β.6 Για τη μείωση των αιωρούμενών σωματιδίων λόγω των εργασιών, κατ' ελάχιστον να 
τηρούνται τα ακόλουθα: 

Β.7 Οι σωροί των προϊόντων εκσκαφής και των αποθηκευμένων αδρανών και γενικότερα οι 
χώροι του εργοταξίου να διαβρέχονται περιοδικά, ιδιαίτερα κατά τις ξηρές περιόδους. 

Β.8 Τα φορτηγά μεταφοράς των αδρανών υλικών και των προϊόντων εκσκαφής να είναι 
καλυμμένα με κατάλληλα μέσα και να αποφεύγεται η υπερπλήρωσή τους. 

Β.9 Το ύψος πτώσης κατά τη διαχείριση των υλικών να είναι το ελάχιστο δυνατό. 

Β.10 Απαγορεύεται κάθε αποθήκευση, έστω και προσωρινή, υλικών έξω από το χώρο του 
έργου. 

Β.11 Στο χώρο του εργοταξίου να υπάρχουν στεγνά απορροφητικά υλικά (άμμος, πριονίδια) 
για αντιμετώπιση διαρροής πετρελαιοειδών (καυσίμων ή λιπαντικών από τυχαία 
γεγονότα). 

Β.12 Κατά την διάρκεια των κατασκευαστικών εργασιών, απαγορεύεται η οποιαδήποτε επί 
του χώρου του εργοταξίου εργασία συντήρησης του μηχανολογικού εξοπλισμού 
(εργοταξιακά οχήματα και μηχανήματα έργου, οχήματα μεταφοράς προσωπικού και 
υλικών) που θα χρησιμοποιηθεί στην κατασκευή του έργου. Οι εργασίες αυτές, εφόσον 
απαιτηθούν, να πραγματοποιούνται στις εγκαταστάσεις κατάλληλα αδειοδοτημένων 
επιχειρήσεων. 

Β.13 Να λαμβάνονται όλα τα κατάλληλα μέτρα για τη μείωση στο ελάχιστο των ηχητικών 
εκπομπών. Κατ' ελάχιστον να τηρούνται τα ακόλουθα: 

α) Τα μηχανήματα που τυχόν χρησιμοποιούνται εξωτερικά κατά την διάρκεια της 
λειτουργίας του έργου και οι συσκευές εργοταξίου που θα χρησιμοποιηθούν κατά την 
φάση της κατασκευής του έργου να φέρουν σήμανση ΘΕ, όπου να αναγράφεται η 
εγγυημένη στάθμη ηχητικής ισχύος, όπως προβλέπεται στην υπ' αριθμ. 37393/2003 
(ΦΕΚ Β' 1418) Κοινή Υπουργική Απόφαση και στην υπ' αριθμ. 9272/2007 (ΦΕΚ Β'286) 
Κοινή Υπουργική Απόφαση, όπως εκάστοτε ισχύουν. 

β) Σε περίπτωση που οι εργασίες κατασκευής λαμβάνουν χώρα κοντά σε ευαίσθητες 
χρήσεις (όπως νοσοκομεία, σχολεία, κατοικίες κ.λπ..) να τηρούνται τα κάτωθι: 

Β.14 Να μην λαμβάνουν χώρα εργασίες που προκαλούν υψηλά επίπεδα θορύβου κατά τις 
ώρες κοινής ησυχίας σύμφωνα με την κείμενη νομοθεσία. 

Β.15 Να αποφεύγεται η παράλληλη χρήση του εξοπλισμού ή των μηχανημάτων του 
εργοταξίου και να απενεργοποιείται ο εξοπλισμός που δεν χρησιμοποιείται. 

Β.16 Για την αποφυγή εκπλύσεων που είναι δυνατόν να προκύψουν (κυρίως έκπλυση 
επιχωμάτων) θα πρέπει να αποφεύγεται να γίνονται χωματουργικές εργασίες κατά τη 
διάρκεια υψηλών βροχοπτώσεων στην περιοχή ή έντονων κυματισμών. 

Β.17 Σε όλο το χρονικό διάστημα λειτουργίας του εργοταξίου ο κύριος του έργου θα πρέπει να 
φροντίζει για την καλή μορφολογική κατάσταση του χώρου. 

Β.18 Τα προϊόντα εκσκαφών που θα προκύψουν κατά τις εργασίες κατασκευής του έργου, 
κατά προτεραιότητα να αξιοποιηθούν για την κάλυψη των διαφόρων αναγκών του 
έργου, λαμβάνοντας κάθε δυνατή μέριμνα για την ελαχιστοποίηση της αλλοίωσης της 
υφιστάμενης μορφολογίας του εδάφους της περιοχής. 

Β.19 Στην περίπτωση περίσσειας προϊόντων εκσκαφής που θα προκύψουν κατά την 
κατασκευή των έργων να τηρηθεί η ισχύουσα νομοθεσία για την απόρριψη υλικών. 

Β.20 Η διαχείριση των μη επικίνδυνων στερεών αποβλήτων να πραγματοποιείται σύμφωνα με 
τα οριζόμενα στην κ.υ.α. 50910/2727/2003 (ΦΕΚ Β'1909) και στο ν. 4042/2012 (ΦΕΚ 
Α'24), όπως εκάστοτε ισχύουν. Η διαχείριση των αποβλήτων που εμπίπτουν στις 
διατάξεις του ν. 2939/2001 (ΦΕΚ Α' 179) περί εναλλακτικής διαχείρισης αποβλήτων, όπως 
εκάστοτε ισχύει να πραγματοποιείται σύμφωνα με τις διατάξεις του νόμου αυτού και τις 
κανονιστικές πράξεις που έχουν εκδοθεί κατ' εξουσιοδότηση του και σύμφωνα με τις 
απαιτήσεις και προδιαγραφές των αντίστοιχων εγκεκριμένων από το ΥΠΕΚΑ συστημάτων 
εναλλακτικής διαχείρισης. 

Β.21 Να τοποθετηθούν στον χώρο του εργοταξίου κατάλληλοι κάδοι για την συλλογή των 
αστικού τύπου στερεών αποβλήτων. Τα απόβλητα αυτά είτε θα παραλαμβάνονται από 
απορριμματοφόρα οχήματα του οικείου ΟΤΑ, εφόσον εξυπηρετείται η περιοχή του 
έργου, είτε θα μεταφέρονται στο πλησιέστερο σημείο συλλογής απορριμμάτων του 
οικείου ΟΤΑ. 

Β.22 Η διαχείριση των επικίνδυνων αποβλήτων να διεξάγεται σύμφωνα με τις διατάξεις της 
κείμενης νομοθεσίας. Ειδικότερα, τα επικίνδυνα απόβλητα να συλλέγονται σε κατάλληλα 
στεγανά δοχεία και να παραδίδονται σε αδειοδοτημένες εταιρείες συλλογής και 
μεταφοράς επικίνδυνων αποβλήτων. Στην περίπτωση που πραγματοποιείται προσωρινή 
αποθήκευση των αποβλήτων αυτών να φυλάσσονται κατάλληλα συσκευασμένα σε 
ειδικά διαμορφωμένο χώρο εντός του εργοταξίου, ο οποίος να πληροί τις προδιαγραφές 

που ορίζονται στο Κεφάλαιο 2 της κ.υ.α. 24944/2006 (ΦΕΚ Β' 791), όπως εκάστοτε 
ισχύει. 

Β.23 Μετά την ολοκλήρωση της κατασκευής του έργου: 

α) να απομακρυνθούν οι κάθε είδους εργοταξιακές εγκαταστάσεις (γραφεία, συνεργεία, 
αποθήκες, περιφράξεις κ.λπ.) και να αποκατασταθεί πλήρως ο εργοταξιακός χώρος 

β) να απομακρυνθεί και να διαχειριστεί κατάλληλα το σύνολο των τυχόντων 
πλεοναζόντων υλικών σύμφωνα με την κείμενη νομοθεσία. 

Γ. ΦΑΣΗ ΛΕΙΤΟΥΡΓΙΑΣ 

Γ.1 Να τηρούνται τα όρια θορύβου που αναφέρονται στο π.δ. 1180/81(ΦΕΚ Α'293) για τις 
σταθερές μηχανολογικές εγκαταστάσεις. 

Γ.2 Να τηρούνται τα όρια του π.δ. 1180/81 (ΦΕΚ Α'293) για τις εκπομπές αερίων αποβλήτων. 

Γ.3 Να λαμβάνονται όλα τα απαραίτητα μέτρα για την αποφυγή της έκλυσης σκόνης. 

Γ.4 Απαγορεύεται η ανεξέλεγκτη διάθεση υγρών και στερεών αποβλήτων στο περιβάλλον. 

Γ.5 Η απόρριψη αλμολοίπων θα γίνεται μόνο αφού προηγηθεί τουλάχιστον δίωρη καθίζηση 
και αραίωση τους με θαλασσινό νερό πριν την εκφόρτισή τους στη θάλασσα. 

Γ.6 Απαγορεύεται η απόρριψη παλαιών λαδιών επί του εδάφους. Τα μεταχειρισμένα 
ορυκτέλαια θα διαχειρίζονται σύμφωνα με τα προβλεπόμενα στο π.δ. 82/2004 (ΦΕΚ 
Α'64/02-03-04), θα συλλέγονται σε ειδικά δοχεία και θα διατίθενται μέσω αντίστοιχου 
εγκεκριμένου από το ΥΠΕΚΑ Συλλογικού Συστήματος Εναλλακτικής Διαχείρισης σε 
κατάλληλα αδειοδοτημένες εταιρίες διαχείρισης. 

Γ.7 Τα αστικού τύπου απορρίμματα να συλλέγονται καθημερινά και να απομακρύνονται σε 
τακτά διαστήματα από τους κατάλληλους φορείς. 

Γ.8 Η διαχείριση των τυχόν επικίνδυνων αποβλήτων να γίνεται σύμφωνα με τις διατάξεις 
των Κοινών Υπουργικών Αποφάσεων 13588/725/28.03.06 (ΦΕΚ Β'383), 
24944/1159/30.06.06 (ΦΕΚ Β'791), 8668/02.03.07 (ΦΕΚ Β'287) και το ν. 4042/2012 (ΦΕΚ 
Α'24) όπως ισχύουν. 

Γ.9 Η διαχείριση των ρευμάτων αποβλήτων, τα οποία εμπίπτουν στο πεδίο εφαρμογής του ν. 
2939/01 όπως ισχύει (ΦΕΚ Α' 179) να γίνεται σύμφωνα με τις διατάξεις είτε του 
παραπάνω νόμου (π.χ. για τα απόβλητα συσκευασίας), είτε του αντίστοιχου για κάθε 
ρεύμα π.δ., που έχει εκδοθεί σε εφαρμογή του νόμου. 

Άρθρο 9 

Ηλεκτρονική διαχείριση ΠΠΔ 

Οι διαδικασίες της παρούσας απόφασης είναι δυνατόν να πραγματοποιηθούν ηλεκτρονικά 

μετά την εφαρμογή των προβλεπόμενων στο άρθρο 18 του ν. 4014/2011. 

Άρθρο 9 

Ηλεκτρονική διαχείριση ΠΠΔ 

Οι διαδικασίες της παρούσας απόφασης είναι δυνατόν να πραγματοποιηθούν ηλεκτρονικά μετά την εφαρμογή 
των προβλεπόμενων στο άρθρο 18 του ν, 4014/2011. 

Άρθρο 10 
Έναρξη Ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 

Η απόφαση να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου 2013 

